গণমাধ্যমে সংবাদ পরিবেশন করতে গিয়ে নানা আকারের ভুল প্রতিনিয়তই হচ্ছে। কিন্তু সেই ভুল যখন আসে বিবিসি’র মতো প্রতিষ্ঠিত সংবাদমাধ্যমের কাছ থেকে, তখন তা নিয়ে অন্তর্জালে তোলপাড় হওয়াটাই স্বাভাবিক। মঙ্গলবার বলিউড কিংবদন্তী শশী কাপুরের মৃত্যুর খবর দিতে গিয়ে ভিডিও ফুটেজে তার বদলে দেখানো হয় অমিতাভ বচ্চন ও ঋষি কাপুরের সিনেমার দৃশ্য। এই নিয়ে সামাজিক যোগাযোগের মাধ্যমে ভারতীয়দের তুমুল সমালোচনার মুখে পড়েছে বিবিসি।